Үкімет үйлерді қалпына келтіру жұмыстарын тұрақты қадағалап отыр
"Үкімет үйлерді қалпына келтіру жұмыстарын тұрақты қадағалап отыр" | "https://abai.kz/post/185204"
TITLE: Үкімет үйлерді қалпына келтіру жұмыстарын тұрақты қадағалап отыр
URL: https://abai.kz/post/185204
META: "Үкімет үйлерді қалпына келтіру жұмыстарын тұрақты қадағалап отыр" | "https://abai.kz/post/185204"
DATE: 17.07.2024
AUTHOR(s): Abai.kz
TOTAL WORDS: 201
TEXT: Үкіметтің баспасөз қызметі премьер-министр Олжас Бектеновтың су тасқынынан кейін тұрғын үйлер мен инфрақұрылымды қалпына келтіру мәселелері бойынша кеңес өткізгенін хабарлады. Кеңесте өнеркәсіп және құрылыс министрі Қанат Шарлапаев, энергетика министрі Алмасадам Сәтқалиев, көлік вице-министрі Сатжан Аблалиев ағымдағы жағдай мен атқарылып жатқан жұмыстар туралы баяндады. Сонымен қатар Батыс Қазақстан, Ақтөбе, Атырау, Ақмола, Солтүстік Қазақстан және Қостанай облыстарының әкімдері тыңдалды. Су тасқыны салдарынан барлығы 19 342 жылжымайтын мүлік зақымданды. Оның 8 578-і қалпына келтіруге жарамсыз деп танылды. Бүгінгі таңда 2 578 үй құрылысы мен 6 мың жылжымайтын мүлік сатып алу жұмыстары жүргізіліп жатыр. "Қалпына келтіру жұмыстарының қарқынын жеделдету қажет. Құрылыс материалдарын жеткізуге, еңбек ресурстары мен арнайы техниканы алаңдарда жұмылдыруға байланысты барлық мәселені жылдам шешу қажет. Кестеден кешігуге әкеліп соғатын барлық проблема туралы дереу орталыққа хабарлау керек. Қажет болса, біз ресурстарды қайта бөліп, техника мен адамдарды көбейтеміз. Барлық құрылыс нормасы мен қауіпсіздік талаптарының сақталуын қамтамасыз ету маңызды. Бұл мәселелер азаматтарды алаңдатпауы керек. Өңірлердің әкімдері үйлердің сапасына жеке жауап береді", – деп атап өткен Олжас Бектенов, Өнеркәсіп және құрылыс министрлігіне құрылыс жұмыстарының сапасын қатаң бақылауды тапсырды. Жергілікті жолдарды жөндеуге және реконструкциялауға Үкімет резервінен 22,7 миллиард теңге бөлініп, зардап шеккен өңірлердегі мектептерді қалпына келтіруге 7,5 миллиард теңге бағытталды. Барлық мектеп оқу жылы басталғанға дейін қалпына келтіріледі. Abai.kz
